ຂປລ. ຫ້ອງຄຸ້ມຄອງສໍາມະໂນຄົວ-ກໍ່ສ້າງຮາກຖານ ກອງບັນຊາການ ປກສ ແຂວງໄຊຍະບູລີ ຈັດກອງປະຊຸມປຶກສາຫາລືແຜນລົງປັບປຸງ ວຽກງານຄຸ້ມຄອງສໍາມະໂນຄົວ ຕິດພັນກັບການແກ້ໄຂປະກົດ ການຫຍໍ້ທໍ້ຢູ່ບ້ານ ໂນນສະຫັັວນ ເມືອງໄຊຍະບູລີ ເພື່ອເຮັດໃຫ້ການຈັດຕັ້ງປະຕິບັດວຽກງານດັ່ງກ່າວ ບັນລຸຕາມລະດຫັບຄາດໝາຍທີ່ວາງໄວ້.
ທ່ານ ພັຕ ຄໍາໄມ່ ພັນກ້າ ວ່າການຫົວໜ້າຫ້ອງ 509 ໄດ້ໃຫ້ຮູ້ວ່າ: ແຜນການລົງປັບປຸງວຽກງານຄຸ້ມຄອງສໍາມະໂນຄົວ, ປັບປຸງ ປກສ ບ້ານ, ຕິດພັນກັບການແກ້ໄຂປະກົດການຫຍໍ້ທໍ້ຢູ່ບ້ານໂນນສະຫວັນ ມີຈຸດປະສົງເພື່ອ ປັບປຸງລະບຽບແບບແຜນວິທີເຮັດວຽກ ຂອງອໍານາດການປົກຄອງບ້ານ ໂດຍສະເພາະແມ່ນແບບແຜນການນໍາພາຂະແໜງ ປກສ ບ້ານ, ກອງຫລອນ ໃຫ້ຮູ້ເຄື່ອນໄຫວເຮັດ ໜ້າທີ່ວຽກງານ ວິຊາສະເພາະ, ຕິດແໜ້ນກັບການສະກັດກັ້ນ ແລະ ແກ້ໄຂປະກົດການຫຍໍ້ທໍ້ຢູ່ໃນສັງຄົມ; ພ້ອມທັງຈັດສັນຄວາມເປັນລະບຽບຮຽບຮ້ອຍຢູ່ພາຍໃນບ້ານ ໃຫ້ກາຍເປັນໜ້າທີ່ຮັບຜິດຊອບຂອງສັງຄົມ, ເຮັດໃຫ້ຄອບ ຄົວຮາກຖານບ້ານ ມີຄວາມສະຫງົບ ແລະ ມີຄວາມເປັນ ລະບຽບ ຮຽບຮ້ອຍ; ປຸກລະດົມ, ຊຸກຍູ້ປະຊາຊົນທຸກຊັ້ນຄົນ, ການຈັດຕັ້ງທຸກຂັ້ນ, ທຸກຂະແໜງການ ຂອງບ້ານ ມີສະຕິເຄົາລົບ ແລະ ປະຕິບັດຕາມລະ ບຽບກົດໝາຍ, ເຊື່ອໜັ້ນຕໍ່ການນໍາພາຂອງພັກ-ລັດ, ຮູ້ນໍາພາຊຸກຍູ້ຂະບວນ ການຕ່າງໆ ແລະ ປັບປຸງລະບຽບການຂອງບ້ານ, ຕິດພັນກວດກາການໜັງຕີງຂອງພົນລະເມືອງ, ພ້ອມທັງສະກັດກັ້ນການ ຍົກຍ້າຍຂອງພົນລະເມືອງບໍ່ຖືກຕ້ອງ; ຂຶ້ນບັນຊີເປົ້າໝາຍຕ່າງໆ ແລະ ແກ້ໄຂຢ່າງເຂັ້ມງວດ ຕໍ່ຜູ່ລະເມີດ ກົດໝາຍ.
ໂດຍ: ສາຄອນ ໄຊສົມຮັກສາ
ເນື້ອໃນ: ຂປລ